### Resume

I forbindelse med udarbejdelsen af grønt tillæg til mobilitetsplanen, ønsker forvaltningen at undersøge, hvordan man på [adresse] kan understøtte dette arbejde og dermed målene for klimaplanen for Vejle Kommune. Derfor ønskes der at sættes fokus på at bevæge sig grønt og sundt med alternative transportformer og samtidig understøtter en nedjusteret parkeringsnorm for Nordholmen.

### Sagsfremstilling

I forbindelse med udarbejdelsen af grønt tillæg til mobilitetsplanen, ønsker forvaltningen at undersøge, hvordan man på [adresse] kan understøtte dette arbejde og dermed målene for klimaplanen for Vejle Kommune. Formålet er at teste og afprøve nogle ad de indsatser, der er beskrevet som de 10 dogmer heri, samtidig med at det skaber nye muligheder for kvalitet og ophold i bebyggelsesplaner. Dette skal realiseres ved at skabe optimale muligheder for at bevæge sig grønt og sundt, prioritere grønne transportformer – herunder gang og cyklisme, sikre god adgang til kollektiv transport, og understøtte delebilsordninger og elbiler mv. samt bruge parkering aktivt som værktøj.

Ny Katja Møller er en fremtidig ny grøn og bæredygtig bydel i Vejle. Det er et resilient fyrtårnsprojekt, hvor vi tester og eksperimentere og finder nye løsninger – sammen. Ny Katja Møller ligger tæt på Vejle centrum med [adresse] løbende igennem området, ligesom der allerede er kollektiv trafik i midten af den fremtidige bydel i form af busvendepladsen på [adresse]. Udviklingsplanen vedtaget i april 2020 beskriver hvordan området ønskes udviklet på seks holme i etaper. I den opfølgende Kommuneplanramme og rammelokalplan er de grundlæggende forudsætninger for udviklingen af området fastlagt, og dette skal følges op af konkrete lokalplaner og evt. tillæg for hver enkelt Erling Jespersen. De første to holme er Nordholmen og Rosborg Ø, hvor arbejdet med en realiseringsplan for førstnævnte er i gang og skal danne grundlag for salg af byggeretter. Udviklingsplanen beskriver at vi her ønsker at understøtte fremtidens mobilitet og teste og eksperimentere, og påpeger at man med beliggenheden og de eksisterende forbindelser i lokalplanarbejdet kan arbejdes med en nedsat parkeringsnorm for hele eller udvalgte dele af området. I kommuneplanramme og rammelokalplanen for hele Ny Katja Møller er parkeringsnormen som udgangspunkt som i den nye kommuneplan generelt, dog med øget krav til antal cykelparkering.

Af konkrete grønne mobilitetstiltag ift. Nordholmen er der f.eks. på nuværende tidspunkt forslag om at prioritere stiforbindelserne først, lave gode overdækkede parkeringsforhold og servicefaciliteter til cykler, arbejde med el- og delebilsordninger samt nudge de fremtidige beboere til at tænke i alternative transportformer - men også planer om at samtænke parkeringspladser ift. funktioner og brug, således de er fleksible og kan bruges af flere grupper på forskellige tidspunkter af døgnet, hvorved behovet for parkeringspladser nedsættes.

Med Nordholmen ønsker vi at indhente erfaringer og gøre det nemt at træffe andre valg i forhold til grøn mobilitet. Dette ved at etablere mulighederne først, arbejde med fleksiblitet og cirkulær økonomi samt gøre biler og parkering mindre dominerende i gadebilledet. Derfor ønskes der at sættes fokus på alternative transportformer og arbejde med en nedjusteret parkeringsnorm for Nordholmen.

Det anbefales, at der i realiseringsplanen og efterfølgende lokalplan skal anlægges 1 p-plads pr. bolig over 50 m2 og ½ p-plads for boliger under 50 m2. Det resterende antal pladser i forhold til p-normen for etageboliger i midtbyen udlægges, så de kan anlægges hvis der opstår behov herfor. For daginstitutionen fastsættes antallet af p-pladser udfra en individuel vurdering af behovet og sammentænkes med øvrige muligheder i området. I realiseringsplanen skal der redegøres for Nordholmens samlede parkeringskapacitet.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Tiltaget vil understøtte grøn tillæg til mobilitetsplan, hvis mål er at bidrage til Klimaplanen for Vejle Kommune.

### Teknik- og Miljødirektøren indstiller,

|  |  |
| --- | --- |
| at | Nordholmen udpeges som udviklingsområde under grøn mobilitetsplan, hvor vi afprøver ting inden for grøn og sund mobiltet, der samtidig understøtter en nedsat parkeringsnorm for området som helhed. |

### Beslutning

Godkendt.